На основу члана 37. став 1. тачка 24). Статута Града Ниша ("Службени лист Града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2023. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Историјског архива Ниш за 2023. годину, број 01/125-24 од 28.02.2024. године, који је Одлуком број 01/127-24 од 29.02.2024. године усвојио Управни одбор Установе.

II Решење доставити Историјском архиву Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 доц. др Бобан Џунић

***О б р а з л о ж е њ е***

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Историјског архива Ниш, на седници одржаној 29.02.2024. године, донео је Одлукy број 01/127-24, којом је усвојио Извештај о раду и пословању Историјског архива Ниш за 2022. годину број 01/125-24 од 28.02.2024. године и доставио га Градској управи за друштвене делатности на даље поступање.

У 2023. години Историјски архив Ниш остварио је нову сарадњу са Амбасадом Велике Британије и Државним архивом Републике Северне Македоније, а настављена је сарадња са архивским установама и другим субјектима у култури из иностранства и земље.

 Током 2023. године извршен је стручни надзор над евидентирањем, класификовањем, одабирањем, архивирањем, чувањем, стручним одржавањем и заштитом архивске грађе код 124 стваралаца архивске грађе.

 У 2023. години укупно је дигитализовано 31.217 скенова и обрађено је 77 матичних књига са територије архивске надлежности. Микрофилмовано је 30 филмова и направљен је 90.031 снимак.

 У 2023. години Министарство културе је финансијски помогло три пројекта Историјског архива.

 Историјски архив Ниш је у 2023. години обележио 75 година од оснивања у присуству представника државе, Града, Државног архива Србије, матичних архива Бугарске, Северне Македоније, Босне и Херцеговине, Војске Србије, Архивистичког друштва Србије, као и колега из архива широм Србије.

У 2023. години Архив је укупно издао 2375 уверења, од чега 1390 уверења о оствареном радном стажу и 985 уверења о грађевинско-техничкој документацији, стеченим дипломама и другим чињеницама.

Имајући у виду да је Извештај о раду и пословању Историјског архива Ниш за 2023. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Данијела Спасовић